Az Enmyö-in Templom szerzetesfőnöke vagyok.
A 29. szerzetesfőnök vagyok a sorban.
Sokan vannak ebben a templomban, akik már láttak ufót, nem is egyet.
Egyszer láttam itt…
egy hatalmas ufót.
Ott volt.
És ilyen nagy.
A mozgása pedig ilyen volt.
Nagyon meglepődtem, hogy ekkora ufót láttam.
Földbe gyökerezett a lábam.
A saját szememmel láttam.
Nem volt okom kételkedni.
Ez a földrengés előtt történt. Úgy 12 vagy 13 éve.
Rendkívüli hír érkezett.
Hatalmas földrengés rázta meg Japán keleti partjait.
2011. MÁRCIUS 11.
8.9-es erősségű földrengés volt délután 2 óra 46 perckor.
Szendai volt a legközelebbi város.
8,9-ES ERŐSSÉG JAPÁN - SZENDAI - TOKIÓ
Ott van az óceán, látja?
Régen itt házak voltak.
Ilyen magasan volt a vízszint.
A Csendes-óceáni Cunami Figyelmeztető Központ figyelmeztetést adott ki Japánra,
Oroszországra, a Marcus-szigetre és az Észak-Mariana-szigetekre.
…a víz zúdul befelé.
A cunami elpusztította
a legközelebbi kikötővárost, Szendai-t…
A part közelében élő lakosokat azonnal evakuálták.
Itt!
És itt!
Fennáll a veszélye, hogy az atomreaktorban magolvadás következik be.
Mindenhonnan azt halljuk, hogy nem üzemel a hűtőrendszer.
Kínai szindróma súlyosságú magolvadás és sugárzás…
Az óra ketyeg.
Minden perccel egyre közelebb kerülünk
egy másodlagos…
És a nukleáris katasztrófa idején ufók is megjelentek.
Rengeteg volt közvetlenül a robbanás után.
Ledöbbentem.
Az idők kezdete óta látnak az emberek
megmagyarázhatatlan dolgokat az égen.
Vajon egyedül vagyunk?
Az adatokban kell, hogy legyen valami érdekfeszítő…
Nem titkolunk semmit.
Vannak bolygóközi űrhajók.
Egy űrlény volt nagy szemekkel.
Valami mélységesen fontos dolog történik itt, ami hiteles és valóságos.
UFO-ÉSZLELÉSEK
A fukusimai atomerőmű magolvadása körüli napokban
több száz ember jelentette, hogy titokzatos fényeket lát az égen.
Egyesek szerint a tragédiában odaveszettek lelkei voltak.
Mások úgy gondolják, túlvilági jelenség volt.
FÉNYEK FUKUSIMA FÖLÖTT
JAPÁN, TOKIÓ
FUKUSIMAI ATOMERŐMŰ
TILALMI ZÓNA
ÚJSÁGSZERKESZTŐ
Március 14-én
láttam a fukusimai atomerőmű felrobbanását.
Rögtön utána ide jöttem.
A barátom kicsit közelebb volt a parthoz.
Segíteni akartam neki, ezért ide jöttem.
Sajnálatos módon a barátom nem élte túl.
De attól, hogy őt elveszítettem, másoknak még segíthetek.
Úgyhogy még maradok.
Rengetegen meghaltak.
Sokan elmenekültek, hátrahagyva mindenüket.
Sok minden történt abban az öt évben.
Sok rejtélyes eset.
Ahogy az várható volt, a cunami sok mindent belemosott az óceánba.
Bejártam a homokos partokat, hogy körülnézzek.
Közvetlenül a katasztrófa után,
itt, ebben az irányban mindenhol romok hevertek,
és a hullámok ebbe az irányba sodorták el a házakat.
Öten voltunk itt akkor,
akik láttuk ezeket a csodálatos fénygömböket az óceán felett.
Sok volt belőle, szépen sorban.
Tényleg jó pár volt belőle.
Kékesfehér fénygömbök voltak.
Gyönyörű fények voltak.
114 KILOMÉTERRE AZ ATOMERŐMŰTŐL
Senki sem gondolta volna, én sem,
hogy Ishinomakira, erre az egyszerű kisvárosra
hirtelen lecsap egy cunami.
VIZUÁLIS MŰVÉSZ
Anyám ebben a kis kikötővárosban született,
és ebben az általános iskolában tanított.
Nagyon szerette ezt az iskolát,
és gyakran beszélt a diákjairól, szívesen emlegette őket.
A cunami tönkretette az iskolát.
Minden megsemmisült.
Az atomerőmű felrobbantása után
a környéken meglehetősen sokan jelentettek UFO-észleléseket.
FUKUSIMA
Fogalmam sincs, pontosan mi a céljuk itt.
De megmutatták magukat, és biztosan csináltak valamit.
Szerintem teljesen egyértelmű kapcsolat van
az UFO-jelenségek és az atomerőművek között,
és úgy gondolom, ez az egész több évtizedre nyúlik vissza.
A több mint 30 éves, kiterjedt kutatásom alapján azt gondolom…
TUDÓS ÉS SZERZŐ
hogy a Földön és az óceánokban
fejlett földönkívüli jelenlét működik.
És az egyik legnagyobb kihívás, amivel meg kell birkóznunk,
a tény, hogy ez megtörténik.
A LÉGIERŐ OSZTÁLYA
Az amerikai kormány néhány titkosítás alól feloldott jelentése,
ami több évtizedes múltra tekint vissza, egyszerűen elképesztő.
És a legkevésbé sem félreérthetőek.
FBI dokumentumok, CIA dokumentumok.
Az 1930-as évekre nyúlik vissza,
amikor a tudomány és a kutatás a maghasadás megértésére irányult.
De az 1940-es években válik igazán komollyá a helyzet,
miután 1945-ben Japánban felrobbant két atombomba.
Meghatározó, döntő jelentőségű.
Egymás után látnak olyan eseményeket,
amik kifejezetten atomfegyverekhez kapcsolódó helyszínekhez köthetők.
Los Alamos az 1940-es években.
Sandia Nemzeti Laboratórium.
A Kirtland Légi Támaszpont, ahol atomfegyvereket tároltak.
Egyik a másik után. Alaposak voltak.
Nem hagytak ki semmit.
Ha megnézzük az észlelések helyszíneit,
amiket hiteles szemtanúk jelentettek,
akkor egyfajta jelzést látunk.
A fukusimai katasztrófánál
rengetegen jelentettek UFO-észleléseket.
Most láttam egy ufót!
Egyszer csak ott repült egy UFO.
Azt hittem, katonai gépek vészhelyzeti ellátmányt szállítanak…
A több száz tweet mellett volt egy videó egy különös fényjelenségről
a fukusimai katasztrófa helyszíne felett.
De nem csak Fukusimában tűnt fel. 1986-ban Csernobilban,
amikor a 4-es blokk meghibásodott…
CSERNOBIL
…sok ufótevékenységről számoltak be.
A csernobili tűz csúcspontján
háromezer milliröntgent mértek,
ami az ionizáló sugárzás mértéke.
És a tűzvész csúcspontján rengetegen látták, hogy megjelent egy ufó,
három percig volt ott, bevilágította a 4-es blokkot, és távozott.
Ismét mértek, és az érték 800-ra csökkent.
Csupán pár perc alatt.
Ez egy rendkívül tudatos kísérlet arra,
hogy orvosolják a meghibásodás okozta veszélyt.
A NUKLEÁRIS FELÜGYELETI HATÓSÁG BELSŐ FELVÉTELE
FUKUSIMA
Mindenki őrjöngött, amikor felrobbant az atomerőmű.
A földrengés után rögtön elhagytuk a várost. Menekültünk.
Hiszen mindenki félt a sugárzásnak való kitettségtől.
Ijesztő volt, főleg az elején.
…24 órája ez még egy 71 000 lakosú város volt,
most teljesen víz alá merült. Minden épület megsemmisült.
Azonban csodával határos módon a cunami nem érte el a templomot.
El is nevezték Csoda Templomnak.
Mélyen hiszek olyan láthatatlan erőkben, mint az Isteni erő vagy az ufók ereje.
Szerintem segíteni jöttek nekünk.
SZERZETESFŐNÖK, ENMYÖ-IN TEMPLOM
Az ufókat, az űrlényeket és az egész világűr kérdését
a japán tömegkultúra különbözően ábrázolta…
ÚJSÁGÍRÓ ÉS SZERZŐ JAPANAMERICA MAGAZIN
és sok anime és manga a világűrben játszódik.
Astro Boy karakteréről gyakran kérdezik, hogy alkothattak
atomenergiával működő hőst
szinte rögtön azután, hogy a nemzetet atomkatasztrófa sújtotta.
Valaki segítsen!
Apa!
A másik fontos szempont pedig, hogy Astro Boy félig fiú, félig robot.
Astro Boyt egy orvos hozta létre, mert a saját fiát megölték.
Tobio… egyetlen Tobióm…
Nem túl elrugaszkodott azt mondani,
hogy ha az apa családtagjait megölték a háborúban,
teremthetünk valami újat a technológia segítségével,
teremthetünk jövőt.
Óriási volt a technológiába vetett hit,
ami a traumából született.
Azta! Repülök! Repülök!
Bizonyos értelemben ez volt…
japán tudatalatti megnyilvánulása a háború utáni időszakban.
És az Astro Boytól kezdve azt látjuk,
hogy a karakterek félig ilyenek, félig olyanok.
Te meg ki a fene vagy?
Ultraman vagyok.
Ultraman?
Ultraman karaktere egészen csodálatos, mert…
Ultraman egy másik bolygóról származik,
aki hibázik,
balesetet szenved,
nekiütközik az emberek űrhajójának,
amit a Tudományos Őrjárat tagja vezet.
Ultraman szégyelli, hogy ez történt,
ezért összeolvad a férfival.
Összeolvadnak,
és onnantól ez lesz Ultraman.
Félig ember, félig földönkívüli.
Ultraman pedig megtestesíti
azt az elképzelést, hogy vannak jó földönkívüliek.
Megpróbálják megvédeni az embereket.
Gyerekként imádtam ezt a teóriát.
Hétéves koromban valamiért eszembe jutottak a földönkívüliek.
El sem tudtam képzelni, hogy néznek ki.
De valahogy éreztem, hogy jó szándékkal közelednek felénk.
Biztos voltam benne, hogy léteznek.
A hétéves énem meg volt róla győződve.
Léteznek. Csak nem fedik fel magukat.
De mindig figyelnek minket.
Nem tudom, mit várnak tőlem, de én egy professzor vagyok.
Szóval…
nem vagyok ufológus.
A vallástudomány professzora vagyok.
A vallást kutatom.
PROFESSZOR ÉS SZERZŐ
Ha arra koncentrálunk, valódi-e vagy sem, rossz úton járunk.
Az a lényeg, mit jelentenek az emberek számára a jelenségek.
Mert nem csak egyes emberek életét változtatták meg,
hanem az ufókba vetett hit egy új, globális hitrendszerré alakult.
Nem mondanám vallásnak, de vallásos dolog, az biztos.
Ha megnézzük a kutatásomat, egy ismétlődő mintát találunk.
Felnézünk az égre, ismeretlen dolgokat látunk,
és megpróbáljuk azonosítani őket.
És ma is azt tapasztaljuk, hogy az emberek látnak ezt-azt az égen,
de amit manapság az égen látnak,
arról azt gondolják, hogy fejlett technológia.
Míg ezer évvel ezelőtt azt hitték, hogy angyalt látnak,
esetleg démont.
Ma pedig felnéznek az égre és azt gondolják, hogy ufó.
INFORMATIKUS
Én személy szerint nagyon szeretném, ha léteznének ufók.
De nem szeretem, ha félrevezetnek.
Valódi bizonyítékot akarok.
Próbáltam megtalálni, de nincs. Nem találtam semmit.
REPÜLŐ CSÉSZEALJ ÚJ-MEXIKÓBAN
Az ufókról szóló városi legendák 1947-ben indultak Amerikában.
Ezért nem találunk semmilyen fotót vagy rajzot korábbról.
De a kutatásom során rájöttem, hogy Japánban léteznek ilyenek.
Ilyen az Utsuro-bune, vagyis az üreges csónak legendája.
Az akkori újságban kawarabannak nevezték.
Itt például minden feljegyzés ugyanarra az eseményre utal, ami 1803-ban történt.
Először azt hittem, egy hajótörés feljegyzése egy külföldi hajóról.
De ez nem így volt.
Sokat kutakodtam,
de ilyen alakú hajó aligha volt az Edo-korszakban.
Az összes dokumentumban említik,
hogy három ablak, vagy ablakszerű volt rajta.
És van még egy érdekesség,
szinte az összes feljegyzés megemlíti ezt a nőt.
Az emberek gyakran űrnyelvnek hívják, de én inkább fénynyelvnek hívom.
Lényege, hogy hanggá alakítom a hozzám érkező frekvenciákat.
Ez lehet zene, beszéd, mint például…
Így fel tudom venni a kapcsolatot az univerzummal és a földönkívüliekkel.
DRÁMATANÁR
Nem e világi vagyok.
Csillagokból születtem újjá.
Eljött a mennybemenetel ideje,
talán szívesen csatlakoznak, hogy megnézzék.
Lássunk hozzá!
Mehet!
Japánnak a szó klasszikus értelmében véve nincs vallása.
Nincs intézményesített vallás. Nincs olyan, mint a Tízparancsolat.
A japán kultúra etikai jellemzőit
az iskolában és a családban tanulják meg.
A viselkedés és az identitás tehát összefüggésben van.
Ebben a kontextusban, ha így viselkedsz, ilyen identitásod lesz.
És ebben a másik kontextusban lehetsz valami más.
És ez teljesen normális.
Lehetsz tanár, előadóművész,
mellette beszélheted a fénynyelvet,
és kapcsolódhatsz a földönkívüliekhez.
Még az is lehet, hogy közéjük tartozol.
Ne feledjétek! Azért jöttünk a Földre,
mert van valami, amit szeretnénk beteljesíteni.
Ez egy rejtély, mégis van valami erő abban,
hogy Japán elfogadja azt, ami számunkra paradoxon,
és mennek előre.
Három hónappal a Kelet-Japánban történt földrengés után
a feleségemmel átéltünk egy UFO-észlelést.
Hatalmas fordulópont volt számunkra.
Gyakran hallani, hogy valakinek 180 fokos fordulatot vesz az élete,
és velünk pont ez történt.
Úgy hajnali kettő körül lehetett.
A feleségem úgy érezte, valaki figyel minket.
Felriadt az éjszaka közepén.
Sikított, így én is felkeltem megnézni. És tényleg ott volt.
Egy ragyogó, kerek fényt láttam,
ami folyamatosan közeledett.
JIYO FELESÉGE
Teljesen ledöbbentünk.
Közvetlenül előttünk lebegett egy aranyszínű ufó.
A férjem kommunikált vele,
az pedig válaszul látványosan villogott.
Az aranyszínben ragyogó ufó
ekkor kibocsátott egy élénk pink fényt, ami elképesztően intenzív volt.
Olyan érzésem volt, mintha azt mondaná: „Minden rendben.”
Vagy hogy: „Örülünk nektek.”
Hittünk bennük, úgy éreztük, ők is vigyáznak ránk.
Az eset helyszíne sokáig ismeretlen volt.
Azt hitték, kitalált hely.
Ha a hely kitalált, akkor maga a történet is az, nem?
Én is ezt gondoltam.
2014-ben azonban új dokumentumot fedeztek fel.
Ez a dokumentum a Ban család, egy nindzsa család tulajdona volt.
Sok iratot őriztek a Ban családban.
És ezek egyikében a Hitachihara és Sharihama helynevek szerepeltek.
Úgy gondolták, hogy a Hitachihara és a Sharihama létező helyek.
188 KILOMÉTERRE AZ ATOMERŐMŰTŐL
1803-ban az Utsuro-bune-t állítólag itt mosta partra a víz.
Az emberek messziről kiszúrták.
Aztán egy halászcsónak segítségével
sikerült kivontatniuk a partra.
A legenda szerint.
És amikor belenéztek, megláttak egy gyönyörű nőt.
Az amerikai ufótörténetek 1947-ben kezdődtek,
de ez az eset 1803-ban történt.
Valószínűleg ez az első legenda egy másik világból származó látogatóról,
aki egy korong alakú járművel érkezett.
Egyszer, amikor éppen tudatos álmom volt,
megjelent öt földönkívüli.
A középső zöld volt,
a két szélső pedig vakító fehér.
Ragyogó fehér.
Már régóta vártam rájuk,
úgyhogy azt mondtam: „Végre eljöttetek.
Tegyetek belátásotok szerint”, és széttártam a kezem.
Nagyon boldognak éreztem magam, mintha régi barátokkal találkoztam volna.
Teljesen átadtam magam a pillanatnak.
Aztán a zöld földönkívülivel kezdve
mindegyikük fénysugarat bocsátott ezekbe a csakráimba.
Olyan boldogságot éreztem, mint még soha.
Azt hiszem, az öt földönkívüli olyan formában jelent meg nekem,
amit könnyű volt értelmeznem.
Ők is fények voltak, de földönkívüliek formájában látogattak meg.
Rendben.
Tehát az a kérdés, hogy amit az égen látunk,
az objektív vagy szubjektív.
Valóban láttuk? Valódi volt?
Ha a történelmi feljegyzéseket nézzük,
főleg Nyugaton,
látjuk, hogy vannak olyasmik az égen,
amelyek valódi hatást gyakorolnak az emberekre.
Az egyik eset a Szent Ferenc-stigmák.
Szent Ferenc lát valamit, amit ő csak fáklyának nevez.
Valamiféle fényt bocsát ki.
Lényegében lesújt rá ezzel a fénnyel.
És a katolikus vallás szerint stigmának vagy Krisztus sebének
nevezett sérülést szenved, égési sérüléseket.
A vallás dolgai szintén hihetetlenek.
Angyalok jönnek, és beszélnek az emberekkel.
Vízen járás.
Ezek is mind hihetetlen dolgok,
és csak a szemtanúk beszámolóira támaszkodhatunk.
És hajlamosak vagyunk feltétel nélkül elhinni.
De akkor miért különítjük el a hit kategóriáit?
Elhisszük ezt a hihetetlen dolgot,
de nem hiszünk olyan dolgokban, amelyekre bizonyítékunk van,
vagyis az ufókban.
TILALMI ZÓNA
A kísértetekről szóló történeteket érdekesnek és ijesztőnek találjuk.
A szellemeket félelmetesnek gondoljuk, pedig nem kéne.
A fukusimai, miyagi és iwatei emberek,
akik átélték a földrengést,
azt érzik, hogy elhunyt ismerőseik és szeretteik visszatérnek.
Amikor az autókban kutattak a túlélők után,
gyakran láttak fényes, halvány, ködös fényt.
amik innen emelkedtek fel.
És amikor ilyet láttak, az az érzésük támadt, hogy itt meghalt valaki.
Itt, ezen a részen, vagy a vezetői oldalon.
El tudják képzelni.
Hallottak már a hitodamáról?
Mint egy tűzgömb, vagy ragyogó fénygömb, ami egy helyben lebeg.
Jó néhányat láttam annak idején.
A japán hiedelmek szerint, amikor valaki meghal,
a lelke fénygömbbé alakul, és az égbe emelkedik.
Ha ilyen fénygömböket látunk egy földrengés után,
aminek következtében sokan meghaltak,
az a meggyőződésem, hogy az nem ufó,
hanem egy ember lelke, egy hitodama.
Mi így látjuk a dolgokat, így gondolkodunk.
Ezek a rejtélyes dolgok a mindennapi életünkben jelen vannak.
Velünk vannak, az életünk részei, akárcsak a hétköznapjaink.
Szerintem ez hihetetlenül fontos.
Itt születtem és nőttem fel.
Ez a hely magasztos szellemiséggel bír. Erős energiát hordoz.
Egyesek szerint a mennyország kapuja.
Szerintem az ufók jól érzik magukat itt,
szívesen összegyűlnek. Én legalábbis így gondolom.
Vegyél egy mély levegőt!
Tartsd bent!
A japán folklór tele van
a szellemvilágról szóló történetekkel.
Hayao Miyazaki egyik legnépszerűbb filmje
a Totoro - A varázserdő titka.
Totoro egy nagy, bolyhos lény, ami egyesek számára rémisztő lehet.
Hatalmas fogai vannak.
De amikor interjút készítettem Miyazakival,
megkérdeztem, mi is Totoro valójában.
Gyorsan rávágta, hogy Totoro az Totoro.
„Csak Totoro.”
Úgy gondolom, hogy a japán művészetben
és a dolgokra való fogékonyságukban
az e világi és természetfeletti létezés öszefonódik.
Ugyanakkor
nem kéne különböző entitásként gondolnunk rájuk.
Tehát nem kell összefonódniuk.
Nem két dolog, aminek együtt kell lennie.
Hanem egy. Egy dolog.
Hívd a sajtót! Ufók vannak az égen!
A SZEMTANÚ HANGJA
Itt egy ufó!
Nem látok semmit.
Nézd, megint ott van!
Sosem láttam még ufót! Nagyon sokan vannak!
Igaz, hogy vannak szemtanúk.
Vannak szemtanúk, akik láttak ufókat és földönkívülieket.
De ezek csak beszámolók.
Azok nagy valószínűséggel repülőgépek voltak.
A március 11-én látott ufó valószínűleg szintén az volt.
FUKUSIMAI ATOMERŐMŰ
Nekem nem kell bizonyíték.
Nincs szükségem materiális dolgokra.
Sokkal fontosabb, hogy érezzük a találkozás visszhangját.
Igyekszem nem sokat beszélni a földönkívüliekről.
Már így is őrültnek néznek.
Nem bánom, ha az emberek őrültnek tartanak,
de sajnálnám, ha nem menne át az üzenet.
Március 11-én voltak fényjelenségek. Meglátogattak minket.
Úgy vélem, csináltak valamit a Föld védelmében.
Szerintem sok minden történt akkor.
De bármi is volt az, nem lepne meg.
Ha földönkívüli lennék, földönkívüli életforma,
és óriási mennyiségű energiát észlelnék,
bizonyára meg akarnám nézni azt a helyet.
Ha több száz jól dokumentált jelenségről tudunk…
A MÉRT MAXIMÁLIS SUGÁRDÓZIS KÖRÜLBELÜL 15 MILLISIEVERT VOLT ÓRÁNKÉNT
…atomerőművek körül,
annak egyértelmű üzenete van.
A nevem Robert Salas.
AZ USAF RAKÉTAVETŐ TISZTJE
1967. márciusában a montanai Malmstrom Légitámaszponton állomásoztam,
mint rakétavető tiszt.
Tizennyolc méter mélyen voltam a föld alatt egy kapszulában,
ahol tíz atomrakéta megfigyelését és irányítását végeztem.
Harminckilenc beszámolót olvastam el a 40-es és 90-es évek közti időszakból.
Ötven évnyi anyagot.
A tanúk beszámolóiban egytől egyig van egy bizonyos összefüggés,
mégpedig, hogy ufót láttak az erőműnél.
Aznap reggel felhívtak,
hogy furcsa fényeket látnak az égen.
Nem vettem figyelembe,
mondtam, hogy hívjanak, ha valami jelentősebb történik.
Nem számít, hogy a Malmstrom Légitámaszpont,
az F.E. Warren vagy a Minot. Teljesen mindegy.
Majd kaptam egy újabb hívást.
Ezúttal sokkal intenzívebb hívás volt.
Rémült hang szólt a telefonba.
A férfi azt mondta, egy fényes, ragyogó vörös tárgy
lebeg a kapu előtt.
Tiltott légtérben van és lebeg.
Fényt bocsát ki a nukleáris fegyverekre.
A hívás után
az atomfegyverek egymás után használhatatlan állapotba kerültek.
Tilalmi állapotba kerültek,
vagyis nem tudtuk bevetni őket.
És nem ez az egyetlen helyszín, ahol ez történt.
Miután bejelentettem a parancsnokságon…
BELÉPÉS CSAK ENGEDÉLLYEL
…úgy értesültünk, hogy rendkívül hasonló eset történt
az Echo Flighton.
Mind a tíz fegyverük meghibásodott hasonló körülmények között…
A FELFORDULÁS OKA MÉG NEM ISMERT
…ahol ufókat láttak a kilövőhelyeken.
Atomerőműről van szó, ahol radioaktív energia van.
Szerintem segíteni akartak az embereknek, vagy helyreállítani ezt az energiát.
Ez az én elméletem.
Ezért nem lett nagyobb kár, megúsztuk ennyivel.
Amikor a japánok a földönkívüliekről beszélnek,
vagy arról, hogy miért vannak itt,
leginkább az energiaegyensúly visszaállítását emlegetik.
A modern világ kibillent az egyensúlyból.
Az optimista teória szerint a földönkívüliek, nevezzük őket bárhogy,
eljönnek, aggódnak a Föld miatt,
és megpróbálják helyreállítani a világ egyensúlyát.
„Ó, földiek , testvéreink!
Már atomenergiát használtok.
Csodálatos, hogy ennyit fejlődtetek
a technológiában és mindenben,
de nem hagyhatunk titeket felügyelet nélkül.”
Az atomenergia nagyon veszélyes lehet.
Amikor egy hároméves gyerek bemegy a konyhába,
és a tűzhellyel akar játszani, az veszélyes.
A szülőknek kell felügyelni őket.
A földönkívüliek is így érezhetnek.
Félnünk kellene?
Az ufóktól?
Nincs okunk félni.
Olyanok, mint a japánok. Az emberek szövetségeseinek kell tekinteni őket.
Sosem találkoztam még gonosz földönkívülivel.
Úgy vélem, azért jöttek, hogy fenntartsák a megfelelő egyensúlyt.
Szerintem így fejezték ki a szeretetüket.
Intelligenciáról beszélünk,
amely felismeri az emberi kreativitás mélységét,
és meg akarja őrizni.
Szerintem ez az intelligencia törődik velünk.
Szerintem ez az intelligencia nem akarja, hogy kihaljunk.
Hiszem, hogy ezt próbálják a tudtunkra adni.
„Itt vagyunk veletek.
Tárjátok ki a szívetek, tárjátok ki az elméteket!
Szeretnénk segíteni.
Ismerjük meg egymást!”
Szerintem ez az üzenet.
Ez a katasztrófa szívfájdító élmény volt számomra.
De az intenzív UFO-találkozás során, amikor elárasztott ez az energia,
abban a pillanatban meggyógyultam.
Ezért is gondolom, hogy ők jók, jót akarnak nekünk.
Ez egy esemény.
Amikor valaki megtapasztalja, mondjuk lát egy ufót,
mindent másképp lát onnantól.
Talán furcsán hangzik,
de megváltozik a kozmoszhoz való viszonya.
Egy vallásos megtéréshez tudnám hasonlítani.
Megváltozik a világképe. Megváltozik a gondolkodása.
Megváltozik az emberekkel való kapcsolata.
Alapvetően megváltozik.
2016-ban megtapasztaltam az úgynevezett asztrális elrablást.
Csak az asztráltestemet vitték el. Egy ufó belsejébe vitték.
Volt előttem egy képernyő.
Elmondom, mit tanítottak nekem abban az audiovizuális teremben.
Megtudtam, hogy a Föld él.
Számos incidens történik. Mindenkinek vannak traumái.
Ilyen helyzetekben
az emberek gyűlölködnek, vagy negatív érzéseket táplálnak.
A tudatunk lényegében elhomályosul.
Meg kell tisztítanunk a tudatunkat.
Mint amikor még gyerekek voltunk,
és a tudatunk mentes volt minden előítélettől, befolyásolástól.
Meg kell tisztítanunk a tudatunkat,
és ha megtisztulunk, egy kozmikus civilizáció vár ránk.
És akkor a Föld aranyfénnyel fog világítani.
Ez volt az utolsó, amit a képernyőn mutattak.
Fényes jövő áll a Föld előtt.
Az Aranykor el fog jönni a Földre.
Az emberek okkal születnek erre a világra.
Ezért arra kell törekednünk, hogy békét teremtsünk.
Ezt a láthatatlan erőt,
mint Isten hatalma, az ufók hatalma, magunkévá kéne tennünk.
Ha a japánok szemszögéből
közelítjük meg, képesnek kell lennünk elfogadni a megmagyarázhatatlant,
és hagyni létezni.
Nem abban különbözünk, hogy mást látunk.
Hanem abban, ahogy az élményről beszélünk.
Ebben különböznek az amerikaiak a japánoktól.
Nem a teljes másféleségről van szó.
Hanem az ufók és földönkívüliek rejtélye…
önmagában.
És ez elég.
Megmutatták, hogy az embereknek milyen nemes lelkük van.
Hogy az emberek csodás teremtmények.
Hogy valójában minden ember jó.
Azt hiszem, ezt mutatták a fények.
A feliratot fordította: Peterdi Zita